kardosdrur/scandi-wiki huggingface dataset:
Tim Pierce

Tim Pierce () er ein USA-amerikansk studio-gitarist. Han har arbeidd med mange kjende artistar som Rick Springfield, Bruce Springsteen, Bon Jovi, Patty Smith, Joe Cocker, Michael Jackson, Joan Armatrading, Madonna, Tina Turner, Rod Stewart, Roger Waters, Ricky Martin, Celine Dion, Eric Clapton, The Doobie Brothers, Elton John, Alice Cooper, Shakira, Carlos Santana, Ozzy Osbourne, Vasco Rossi, Eros Ramazzotti, Christina Aguilera, Tracy Chapman, Johnny Hallyday,  Phil Collins og The Cheetah Girls.

Pierce gav ut soloalbumet Guitarland i 1995 på PRA Records.

Kjelder

Denne artikkelen bygger på «Tim Pierce» frå ,  den 7. november 2015.

Bakgrunnsstoff
 Offisiell nettstad
 Tim Pierce på allmusic.com

Folk frå Albuquerque
USA-amerikanske studiomusikarar
USA-amerikanske gitaristar
Let It Snow! Let It Snow! Let It Snow!

«Let It Snow! Let It Snow! Let It Snow!», òg kjend som berre «Let It Snow», er ein song skriven av tekstforfattar Sammy Cahn og komponist Jule Styne i juli 1945. Han var skriven i Hollywood i California under ei heitebølgje der Cahn og Styne førestilte seg kaldare vêr.

Innspeling
Han vart først spelt inn i 1945 av Vaughn Monroe, og vart ein populær hit med ein førsteplass på Billboard-lista året etter. Woody Herman sin versjon, med han sjølv på vokal og ein kjend trompetsolo av Sonny Berman, nådde sjuandeplassen på Billboard-lista.

Andre kjende innspelingar:
1959 - Dean Martin - han spelte inn songen i 1959 for julealbumet A Winter Romance, ein versjon som er blitt ein av dei mest kjende av songen, og den julesongen som er tettast knytt til Martin.
1962 - Bing Crosby - på forskjellige album som I Wish You a Merry Christmas og Christmas Classics. 
2005 – Carly Simon - versjonen hennar vert sungen frå synspunktet til verskapet i staden for gjesten. Han nådde sjetteplassen på Billboard Adult Contemporary-lista.
2012 – Rod Stewart – Merry Christmas, Baby. Versjonen hans nådde toppen av Billboard Adult Contemporary-lista i desember2012. Songen låg på toppen av lista i fem veker.

Norske versjonar 
Arne Riis har skrive ein norsk tekst som heiter «La det sne». Ein tekstforfattar, som ikkje er oppgjeve, har skriven ein annan norsk tekst kalla «Se det sner».

Innspelingar

God Jul er en nyutgivelse av Nora's jul

Kjelder
Denne artikkelen bygger på «Let It Snow! Let It Snow! Let It Snow!» frå ,  den 7. november 2015. 
 oppgav desse kjeldene:

Bakgrunnsstoff
 Lyrics to Let It Snow 

Songar frå 1945
Singlar frå 1993
Singlar frå 2004
USA-amerikanske julesongar
Songar med tekst av Sammy Cahn
Songar med musikk av Jule Styne
Dean Martin-songar
Rod Stewart-songar
Frank Sinatra-songar
Ella Fitzgerald-songar
Boyz II Men-songar
Bing Crosby-songar
Paul Anka-songar
Cliff Richard-songar
Peter Cetera-songar
Kylie Minogue-songar
Michael Bolton-songar
John Legend-songar
Rosemary Clooney-songar
Chris Isaak-songar
Kate Bush-songar
Michael Bublé-songar
The Temptations-songar
Anne Murray-songar
Doris Day-songar
Garth Brooks-songar
Jon Secada-songar
Judy Collins-songar
Jamie Cullum-songar
Carly Simon-songar
Andy Williams-songar
Glenn Miller-songar
Paul Carrack-songar
Patsy Cline-songar
The Miracles-songar
Smokey Robinson-songar
Twisted Sister-songar
Jewel-songar
Vonda Shepard-songar
Christer Sjögren-songar
George Strait-songar
Toby Keith-songar
Kenny G-songar
Sammy Davis jr.-songar
Chicago-songar
Kenny Rogers-songar
Harry Connick jr.-songar
Lena Horne-songar
Gloria Estefan-songar
Tony Bennett-songar
Chet Atkins-songar
Lady Antebellum-songar
The Marshall Tucker Band-songar
America-songar
Santandersmett

Santandersmett (Thryophilus nicefori) er ein fugl i gjerdesmettfamilien. Han er endemisk for Santander-departementet i Colombia, og er kritisk truga.

Skildring 
Santandersmetten er ein mellomstor medlem i familien, ca. 15 centimeter i kroppslengd. Fjørdrakta til vaksne fuglar er brun på oversida med lys grå til kvit underside. Andletet har svartkvite striper og han har ei iaugefallande kvit augebrynstripe. Både halen og vengene har svarte tverrstriper. Nebbet er lyst.

Utbreiingsområdet på ca. 4700 km2 ligg rundt San Gil, litt sør for Bucaramanga. Dette er vestskråninga av den austre fjellkjeda av Andes. Her lever santandersmetten frå 800 til 2100 moh., i tørt skogshabitat, helst med tre, mykje lianar og nedfallsblad.

Populasjonen er estimert til å ligge mellom 50 og 250 individ inkludert ungfuglar, og er trudd å minke. Trugsmåla inkludering utviding av jordbruksareal. Arten er klassifisert som kritisk truga.

Kjelder 
 Kroodsma, D., Brewer, D. & Sharpe, C.J. (2015).  Niceforo's Wren (Thryophilus nicefori) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 8. november 2015 
BirdLife International (2015) Species factsheet: Thryophilus nicefori . Henta frå http://www.birdlife.org den 8. november 2015
Referansar

Bakgrunnsstoff 
Bilete på Flickr.com  Henta den 8. november 2015

Gjerdesmettfamilien
Fuglar endemiske for Colombia
Praktblomsterborar

Praktblomsterborar (Diglossa gloriosissima) er ein fugl i tanagarfamilien. Han er endemisk for Colombia. Han var sist registrert i 1965 til han vart gjenoppdaga i 2004.  Utbreiingsområdet er høgtliggande og vanskeleg tilgjengeleg.

Skildring 
Dette er ein mellomstor blomsterborar, ca. 14 centimeter i kroppslengd og han veg ca. 14 gram. Fjørdrakta til vaksne fuglar er gjennomgåande svart med klår, kastanjebrun buk og undergump, samt ein karakteristisk lys blå skulderflekk. Nebbet er mørkt og litt oppeikande med ein krok i enden.

Arten er registrert med to åtskilte lokale populasjonar, som to underartar. Nominatforma finst i Cerro Munchique i Cauca-departementet, den andre underarten lever i nordre Antioquia-departementet. Totalt utgjer det 90 km². Her lever dei i våt krattskog og elfinskog, frå 3000 til 3800 moh.

Populasjonen er estimert til å ligge i området 1500-4000 individ og er trudd å vere minkande. Arten er klassifisert som sterkt truga.

Kjelder 
 Hilty, S. (2011).  Chestnut-bellied Flowerpiercer (Diglossa gloriosissima) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 8. november 2015 
BirdLife International (2015) Species factsheet: Diglossa gloriosissima. Henta frå http://www.birdlife.org den 8. november 2015
Referansar

Bakgrunnsstoff 
Bilete på Flickr.com  Henta den 8. november 2015

Tanagarfamilien
Fuglar endemiske for Colombia
Magdalenakjerrsporv

Magdalenakjerrsporv (Atlapetes fuscoolivaceus) er ein fugl i amerikasporvfamilien, Passerellidae, og er endemisk for Huila-departementet i sørvestre Colombia.

Skildring 
Magdalenakjerrsporven er ein skittengrøn og gul sporv med kraftig svart nebb og lang hale. Hovudet er mørkt, grågrønt, oversida olivengrøn, strupen og brystet gult. Undersida er gul med olivenskjær. Han har ei kroppslengd på ca. 18 centimeter og veg rundt 33 gram.

Utbreiingsområdet er i øvre Magdalenadalen i området 1600-2400 moh., og er monaleg lite, ca. 1,200 km2. Habitatet for arten ligg i utkanten av fuktig skog, undervegetasjon, tette buskar og låg gjenreist skog med opningar. Her beitar magdalenakjerrsporvane på bakken eller opp til 6 meter opp i vegetasjonen.

Populasjonen er ikkje estimert og er trudd å vere minkande. Arten er klassifisert som nær truga.

Kjelder 
 Jaramillo, A. (2011)   Dusky-headed Brushfinch (Atlapetes fuscoolivaceus) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 8. november 2015 
BirdLife International (2015) Species factsheet: Atlapetes fuscoolivaceus. Henta frå http://www.birdlife.org den 8. november 2015
Referansar

Bakgrunnsstoff 

Amerikasporvfamilien
Fuglar endemiske for Colombia
Bergtrupial

Bergtrupial (Macroagelaius subalaris) er ein fugl i trupialfamilien.
Han er endemisk for Santander-departementet i Colombia.

Skildring 
Dette er ein relativt stor trupial, kroppslengd ca. 29 centimeter inkludert ein lang hale. Hannfuglar er litt større enn hofuglar. Fjørdrakta er heilsvart med blåglans, men dei har ein lite synleg kastanjefarga flekk i «armhola». Nebbet er konisk.
Lætet er varierande, mellom anna ein høgfrekvent, ringelyd 'tirititiuu, tirititiuu, tirititiuu'.

Han lever i vestskråninga av den austlege fjellkjeda av Andes, i høgder mellom 1900 og 3100 moh. Utbreiingsområdet er lite, ca. 640 km2, og ligg mellom Bucaramanga og sørover til vel 100 km i luftlinje sør for Bucaramanga i Santander-departementet. Han har tidlegare òg vore registrert sør for Bogotá. Bergtrupialar føretrekk habitat med fuktig, alpin skog, helst eik med epifyttar.

Populasjonen er estimert til å ligge i området 1000-2500 individ og minkande. Arten er klassifisert som sterkt truga. Trugsmåla inkluderer avskoging og mangel på passande biotop.

Kjelder 
 Fraga, R. (2011).   Mountain Grackle (Macroagelaius subalaris) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 8. november 2015 
BirdLife International (2015) Species factsheet: Macroagelaius subalaris. Henta frå http://www.birdlife.org den 8. november 2015
Referansar

Bakgrunnsstoff 

Bilete på Flickr.com  Henta 8. november 2015

Trupialfamilien
Fuglar endemiske for Colombia
The Very Best of: Only the Beginning

The Very Best of Chicago: Only the Beginning er eit dobbelt samlealbum av det amerikanske bandet Chicago, det 27. albumet deira totalt. Det kom ut i 2002 på Rhino Entertainment.

I Europa vart samlealbumet gjeve ut som The Chicago Story: Complete Greatest Hits med eit noko anna innhald.

The Very Best of Chicago: Only the Beginning inneheld dei mest populære songane frå heile karrieren til Chicago. Det inneheld songar frå alle studioalbuma deira utanom Chicago 13 frå 1979 og Chicago XIV frå 1980. Fleire av songane er korta ned, som «I'm a Man», som manglar trommesoloen til Danny Seraphine og «Dialogue (Part I & II)», som nyttar den kortare singelversjonen.

Innhald

Disk ein

Disk to

Innhald (Europa)

Disk ein

Disk to

Medverkande

Musikarar
Dawayne Bailey – gitar, vokal
Peter Cetera – vokal, bass; gitar på «Wishing You Were Here»
Bill Champlin – vokal, klaverinstrument, gitar
Donnie Dacus – gitar, vokal på «Alive Again» og «No Tell Lover»
Bruce Gaitsch – gitar på «Sing, Sing, Sing»
Tris Imboden – trommer på «Sing, Sing, Sing»
Terry Kath – vokal, gitar, perkusjon; bass på «Happy Man» og «Wishing You Were Here»
Robert Lamm – vokal, klaverinstrument, perkusjon
Lee Loughnane – trompet, flygelhorn, perkusjon, vokal
Laudir de Oliveira – conga, perkusjon, vokal
James Pankow – trombone, perkusjon, vokal, arrangement
Walter Parazaider – treblåseinstrument, perkusjon, vokal
Chris Pinnick – gitar
Jason Scheff – vokal, bass
Danny Seraphine – trommer, perkusjon, vokal

Lister

Kjelder

Denne artikkelen bygger på «The Very Best of: Only the Beginning» frå ,  den 9. november 2015. 
 oppgav desse kjeldene:

Rhino Records-album
Album produserte av Bruce Fairbairn
Album produserte av James William Guercio
Album produserte av Phil Ramone
Album produserte av David Foster
Album produserte av Ron Nevison
Chicago-album
Samlealbum frå 2002
Nummer-ein-album i Sverige
Cupfinalen i fotball 2013/Menn

Cupfinalen for menn 2013 var den siste og avgjerande fotballkampen i Noregsmeisterskapen i fotball for menn, den 108. cupfinalen i Noreg. Kampen stod mellom Molde Fotballklubb og Rosenborg Ballklub frå Trondheim, og vart avvikla søndag 24. november 2013 på Ullevaal Stadion i Oslo. Molde FK vart norsk meister etter å ha vunne med 4–2 over Rosenborg BK. Det var fjerde gongen klubben vann NM-finalen. 24 828 tilskodarar var til stades på arenaen.

Laga
Molde stilte med fylgjande mannskap: Ørjan Nyland, Martin Linnes, Even Hovland, Vegard Forren, Knut Olav Rindarøy, Mattias Moström, Emmanuel Ekpo, Magne Hoseth, Jo Inge Berget, Daniel Chukwu og Fredrik Gulbrandsen. Mats Dæhli kom inn for Moström i det 53. minutt, medan Tommy Høiland og Daniel Berg Hestad kom inn i sluttminutta i staden for høvesvis Gulbrandsen og Chukwu.

Rosenborg sitt lag bestod av: Daniel Örlund, Jon Inge Høiland, Stefan Strandberg, Tore Reginiussen, Jørgen Skjelvik, Tobias Mikkelsen, Mikkel Diskerud, Ole Selnæs, Mike Jensen, Jonas Svensson og John Chibuike. Nicki Bille Nielsen kom inn i staden for Selnæs i det 76. minutt, medan både Høiland og Svensson vart bytta ut etter 84. minutt til fordel for høvesvis Christian Gamboa og Pål André Helland.

Måla
Rindarøy gav Molde leiinga i det 16. minutt, men allereie eit minutt seinare hadde Diskerud utlikna. Reginiussen sende Rosenborg i føringa i det 49. minutt. Sidan utlikna Berget i det 71. minutt og Hoseth snudde kampen med ei skåring i 82. minutt. I sluttsekundane fastsette Tommy Høiland sluttresultatet til 4-2 til Molde.

Svein Oddvar Moen frå Haugar dømde kampen.

Kjelder
Sunnmørsposten, 25. november 2013.

NM i fotball
Sport i Noreg i 2013
Idrettstilskipingar i Oslo
Sheldon Reynolds

Sheldon Reynolds () var ein amerikansk gitarist, songar og låtskrivar. Han var ein del av «Elements of Fire», som spelte Earth, Wind & Fire-songar. Tidlegare var han medlem av Earth, Wind & Fire og Commodores. 

Reynolds var fødd i Ohio og byrja å spele gitar då han var åtte år gammal. I starten av karrieren turnerte han med songaren Millie Jackson og spelte seinare for Sun. I 1983 vart han med i The Commodores. Han arbeidd òg med gruppa Chicago.

Kjelder

Denne artikkelen bygger på «Sheldon Reynolds (guitarist)» frå ,  den 10. november 2015. 
 oppgav desse kjeldene:

Bakgrunnsstoff
 Sheldon Reynolds

USA-amerikanske funkgitaristar
USA-amerikanske jazzgitaristar
USA-amerikanske rhythm and blues-gitaristar
Folk frå Cincinnati
Commodores-medlemmar
Vidar Riseth

Vidar Riseth () er ein norsk tidlegare fotballspelar frå Frosta i Nord-Trøndelag. Han spelte for ni ulike fotballag i både Noreg, England, Skottland, Austerrike og Tyskland. Mellom 1997 og 2007 spelte han 52 landskampar for Noreg og skåra fire mål. Riseth kunne både vere midtspiss, midtbanespelar og forsvarsspelar.

Karriere

Klubbspel
Riseth debuterte for Neset Fotballklubb i 1989. Sesongane 1992 og -93 var han i Rosenborg-stallen, men då han ikkje klarde å sple seg inn på fyrstelaget, melde han i 1994 overgang til Kongsvinger IL. Her hadde suksess som spiss, før ferda gjekk vidare i 1996, til ei kortvarig opphald i engelske Luton. Hausten 1996 fekk han kontrakt med LASK Linz i Austerrike, der han spelte to sesongar. To sesongar 1998-2000 spelte han i skotske Celtic FC, der han markerte seg som ein røff forsvarsspelar. Sommaren 2000 vart Riseth overført til 1860 München. Etter tre år i Tyskland vart han henta tilbake til Rosenborg i 2003, nesten ti år etter han reiste derifrå. I Trondheims-klubben fekk han si lengste periode med eit klubblag, han spelte 103 kampar på knapt fire år. Utover i 2007-sesongen sleit han med å kome på laget, og fekk gå til Lillestrøm Sportsklubb. Når han i 2009 også vart til overs i Lillestrøm, spelte han nokre få kampar for Strømsgodset. Fotballferda enda for Riseth i Kongsvinger i 2010, der han fekk heller lite speletid.

Landslagsspel
Riseth debuterte for det norske landslaget i ein vennskapskamp mot Colombia hausten 1997. Han deltok i alle dei norske kampane under VM i fotball 1998 i Frankrike, og ein av kampane under EM i fotball 2000. Fram til november 1997 spelte han totalt 52 landskampar. Han skåra to landslagsmål i 1998 og to i 2004.

Kjelder
Denne artikkelen bygger på «Vidar Riseth» frå ,  den 10. november 2015.  

Rosenborg-spelarar
Kongsvinger-spelarar
Lillestrøm-spelarar
Celtic-spelarar
LASK Linz-spelarar
1860 München-spelarar
Norske landslagsspelarar i fotball
Folk frå Frosta
Spelarar i Fotball-VM 1998
Spelarar i Fotball-EM 2000
Ivar Strompdal

Ivar Kristoffer Strompdal () var ein norsk lærar og forfattar frå Velfjord i Nordland. Knut Strompdal var bror hans.

Strompdal voks opp på ein veglaus, einbølt gard. Han utdanna seg til lærar i Tromsø, tok eksamen i 1908 og var skolelærar i Velfjord fram til 1922. Åra 1922-27 arbeidde han i Orkdal i Sør-Trøndelag. Sidan var han folkeskolelærar i Vefsn fram til han døydde i 1953, busett i Mosjøen.

Strompdal gav i 1933 ut ungdomsboka Arven, ei forteljing på 80 sider der hovudfigurane er to halvvaksne gutungar som veks opp i eit miljø som minner mykje om forfattarens eigen bakgrunn. Boka kom ut i nytt opplag på Norsk Barneblads Forlag i 1945, med framsideillustrasjon av Jens R. Nilssen. Strompdal skreiv fleire ungdomsbøker; Karisonen (1935), Stein og Ståle (1943), Tyssedalsborna (1945) og Skatten i Lomsdal (1948).

Forfattarskap 
 1933: Arven – Norsk Barneblads forlag, Oslo. 83 sider. (nytt opplag 1945)
 1935: Karisonen
 1943: Stein og Ståle
 1945: Tyssedalsborna
 1948: Skatten i Lomsdal

Kjelder 
Norsk Alkunnebok X. 1965

Norske ungdomsbokforfattarar
Folk frå Brønnøy
Folk frå Vefsn
Nynorsk i Nord-Noreg
Jens Riksheim

Jens Thomas Ludvik Nilsson Riksheim () var ein lærar, klokkar og forfattar fødd i Sykkylven og aktiv i Valberg og Mosjøen i Nordland.

Jens Riksheim voks opp på husmannsplassen Gyljane under matrikkelgarden Riksheim i Sykkylven. Han gjekk Tromsø seminar 1871-73 og arbeidde mange år som lærar i Valberg i Lofoten. Rundt 1904 blei han tilsett som kyrkjesongar og lærar i Mosjøen og arbeidde der til han slutta i posten og flytta tilbake til Valberg, der kona var ifrå.

Forfattarskap 
 1919 Songar – eige forlag, Kristiania. 8 sider. Lyrikk (Nynorsk).

Folk frå Sykkylven
Folk frå Vestvågøy
Norske lyrikarar
Nynorsk i Nord-Noreg
Fool (If You Think It's Over)

«Fool (If You Think It's Over)» er ein song av den britiske musikaren Chris Rea frå 1978. Songen vart gjeven ut på debutalbumet hans, Whatever Happened to Benny Santini? og var den første singelen frå albumet.

Songen nådde først ikkje singellista i heimlandet Storbritannia, men gjorde det godt i USA der han klatra til 12. plassen på Billboard Hot 100-lista i september 1978. Songen låg òg tre veker på toppen av den amerikanske adult contemporary-lista. Songen vart så gjeven ut på ny i Storbritannia og nådde då 30. plassen på UK Singles Chart.

Lister

Vekeslister

Årslister

Andre versjonar
Songen er òg blitt spelt av fleire andre artistar, mellom andre den britiske songaren Elkie Brooks som tok songen til 17. plassen på den britiske singellista i 1981.

Songen vart nytta som kjenningsmelodi til den britiske situasjonskomedien Joking Apart i 1990-åra. Kenny Craddock arrangerte og framførte denne versjonen av songen.

Kjelder

Denne artikkelen bygger på «Fool (If You Think It's Over)» frå ,  den 12. november 2015. 
 oppgav desse kjeldene:

Bakgrunnsstoff
 [ Om songen] av Mike DeGagne på Allmusic
 Liste over coverversjonar av «Fool (If You Think It's Over)»

Songar frå 1978
Singlar frå 1978
Debutsinglar frå 1978
Chris Rea-songar
Softrocksongar
Songar skrivne av Chris Rea
Songar produserte av Gus Dudgeon
Magnet Records-singlar
United Artists Records-singlar
Philips

Koninklijke Philips N.V., til dagleg kjend som Philips, er eit multinasjonalt teknologiselskap med hovudkontor i Amsterdam i Nederland. Selskapet er delt i tre næringsfelt; forbrukarelektronikk, helseinstrument og lyssetjing.

Philips vart grunnlagt i Eindhoven i 1891 av Gerard Philips og faren Frederik. Selskapet er eit av dei største elektronikkselskapa i verda, med i kring 105 000 tilsette i meir enn 60 land, der i mellom Noreg.

Kjelder

Denne artikkelen bygger på «Philips» frå ,  den 14. november 2015.  

Elektronikkprodusentar
Næringsliv i Nederland
Amsterdam
Fredrik Monsen

Christian Fredrik Monsen () var ein norsk lærar og  politikar, fødd i Kristiania. Han var stortingsrepresentant frå 1922 til 1949, forsvarsminister 1935-39 og og stortingspresident 1945–49.

Liv og gjerning 
Monsen tok eksamen ved lærarskulen på Hamar i 1898. Han arbeidde i folkeskulen i Hamar kommune frå 1903, skuleinspektør i Hamar frå 1934 til -41. Åra 1913-16 redigerte han avisa Demokraten (Hamar Arbeiderblad) på Hamar. I alle år frå 1907 til 1945 var han medlem av bystyret på Hamar, ordførar 1917-19, borgarmeister 1919-22.

Hausten 1921 vart Monsen vald inn på Stortinget for Det norske Arbeidarparti i krinsen Hamar, Kongsvinger, Lillehammer og Gjøvik. Ved partisplittinga i 1923 fylgde Monsen og partimiljøet på Hamar over i det nyskipa Norges Kommunistiske Parti. Fram til utgangen av tingbolken 1925-27 representerte Monsen NKP på Stortinget, melde seg innatt Det norske Arbeiderparti framom stortingsvalet 1927.

Monsen var forsvarsminister i den kortliva Hornsrud-regjeringa vinter 1928. Dei neste åra var han ein klår talsmann for nedrustning og avvæpning av militærstellet, var mellom anna hovudmannen bak eit Arbeidarparti-forslag «om avskaffelse av militærvesenet og opprettelse av et civilt grenseoppsyn» i 1932. Då Johan Nygaardsvold danna regjering våren 1935 vart Monsen sjef i Forsvarsdepartementet, eit verv han hadde til 1939. Nå arbeidde Monsen for opprusting av forsvaret. Sommaren/hausten 1945 var han parlamentarisk leiar for Arbeidarpartiet si stortingsgruppe. Etter stortingsvalet 1945 sat han som stortingspresident i tida frå desember 1945 til januar 1949. I same perioden fram til utgangen av 1949 var han medlem av utanrikskomiteen og formann i valkomiteen.

Bibliografi 
 Sannheten om militærvesenet, Oslo 1928 
 Avvæbning eller militarisme, Oslo 1930 
 Småkårsfolkets linje i gjelds- og skattespørsmålet, Oslo 1931
 Militært vanvidd eller civil fornuft. En redegjørelse for det Norske arbeiderpartis forslag om avskaffelse av militærvesenet og opprettelse av et civilt grenseoppsyn, Oslo 1932 
 Quislingsaken. En dokumentasjon og redegjørelse, Oslo 1932

Kjelder

Bakgrunnsstoff
 Vidar Eng: Fra antimilitarist til forsvarsminister. Fredrik Monsen og 1930-tallet. Oplandske Bokforlag 2018. 

Stortingspresidentar
Norske forsvarsministrar
Statsrådar i Regjeringa Hornsrud
Statsrådar i Regjeringa Nygaardsvold
Ap-statsrådar
Stortingsrepresentantar 1922-1924
Stortingsrepresentantar 1925-1927
Stortingsrepresentantar 1928-1930
Stortingsrepresentantar 1931-1933
Stortingsrepresentantar 1934-1936
Stortingsrepresentantar 1937-1945
Stortingsrepresentantar 1945-1949
Stortingsrepresentantar frå Ap
Stortingsrepresentantar frå NKP
Stortingsrepresentantar for byane i Hedmark og Oppland
Ordførarar i Hamar
Ap-ordførarar i Hedmark
Norske redaktørar
Folk frå Oslo
Beaivváš Sámi Našunálateáhter

Beaivváš Sámi Našunálateáhter (tidlegare Beaivváš Sámi Teáhter), på norsk Det Samiske Nasjonalteateret Beaivváš er eit norsk teater, skipa i Kautokeino i 1981. Beaivváš er den einaste profesjonelle institusjonen i Noreg med samisk som scenespråk, men teateret turnerer òg i dei samiske områda i nabolanda. Årleg har teateret ca. 70-80 reisedøgn, og det turnerer over ei strekning på ca. 6000 km. 

Teateret var opphavleg ei uavhengig frigruppe, men har sidan 1991 vore statsstøtta, sidan 2002 via Sametinget. Det har hatt kunstnerisk og utdanningsmessig samarbeid med Samisk høgskule, teaterhøgskulen i Luleå, Scene Finnmark, Samiska Teatern i Kiruna, Åarjelhsaemien Teatere i Mo i Rana og Tärnaby, og dessutan Hålogaland teater.

I 2005 turnerte dei Norden med oppsetnjinga Skuolfi. I 2011 hadde teateret 30-års jubileum. Då vart den første framsyninga Våre vidder/Min duoddarat sett opp att med Nils Gaup i regien.

Teateret hadde i 2007 teatersjef Haukur J. Gunnarsson, fire fast tilsette skodespelarar og seks teknisk-administrativt tilsette. Teateret har årleg omkring 20 årsverk, ca. 10 årsverk går til innleidde instruktørar, dramatikarar, scenografar, kostymedesignarar, filmfolk, sminkørar, osb.

Teateret held til i Kautokeino kulturbygg. Det har lenge håpa å få nytt teaterbygg, og arbeidd for dette sidan 2005. I 2018 blei det gjort vedtak om å bygga eit samisk teaterhus samlokalisert med samisk vidaregåande- og reindriftssskule.

Utvalde oppsetjingar 
 Den rimhårede og drømmeseeren
 Drømmeseeren
 Oahpaheaddji

Teatersjefar 
 1991–1996: Haukur J. Gunnarsson
 1997–2002: Alex Scherpf
 2002–2006: Harriet Nordlund
 2007–2015: Haukur J. Gunnarsson
 2016–2023: Rolf Degerlund
 2023–: Per Ananiassen

Kjelder

Denne artikkelen bygger på «Beaivváš Sámi Našunálateáhter» frå ,  den 22. november 2015.

Bakgrunnsstoff 
 beivvas.no

Kultur i Kautokeino
Samiske teater
Teater i Noreg
Skipingar i 1981
Byggverk i Kautokeino